text: Så er der royal sommerferie i Gråsten
  15 juli 2016 kl. 04.34
  Kongeskibet ankommer i dag til Sønderborg. Herefter indleder regentparret deres sommerresidens på Gråsten Slot.
  Klokken 10.00 idag fredag bliver der mulighed for at hilse på Dronning Margrethe og HKH Prins Henrik, når kongeskibet Dannebrog ankommer til Slotskajen i Sønderborg.
  Her bliver parret officielt modtaget af Statsforvaltningen i Region Sydjylland.
  Herefter går turen til Gråsten, hvor der endnu engang er en officiel modtagelse. Det sker klokken 10.35 og denne gang med Sønderborgs borgmester Erik Lauritzen i spidsen.
  Også i Gråsten er der mulighed for at overvære modtagelsen og måske få et royalt vink fra regentparret.
  